17 Ha motho a inehela ho Jehova, o re ho eena: “Ke u fa bophelo ba ka. Ke ikemiselitse ho u phelela.” Jehova o na le tokelo ea ho lebella hore motho eo a phethe seo a se tšepisitseng. Empa ho etsahala’ng haeba motho eo a qala ho se mamele Jehova ka hore a ratane ka sekhukhu le motho ea sa sebeletseng Molimo? Kapa a nka mosebetsi o mo sitisang ho kopanela tšebeletsong ea tšimo le o etsang hore a fose liboka? Motho eo o tla be a sa phethe seo a se tšepisitseng Jehova. O tla be a tšoana le motho eloa ea tšoarang linotlolo tsa koloi. Ha re inehela ho Jehova, re re ho eena, “Ke ikemiselitse ho u phelela, eseng ho iphelela.” Kahoo, re tla lula re etsa seo Jehova a batlang hore re se etse, esita le haeba e se seo rōna re batlang ho se etsa. A re etsiseng Jesu ea ileng a re: “Ha kea theoha leholimong ho tla etsa thato ea ka, empa ho etsa thato ea ea nthomileng.”—Johanne 6:38.